Diari Oficial de la Generalitat Valenciana


Sumari del DOGV 2988, del 09-05-1997 (1997/944)

Bases per a la provisió de dues places de policia local, per oposició lliure.
-----------------------------------------------------------------------------

### Dades del document

Número de DOGV
:   2988

Data del DOGV
:   09-05-1997

Secció del DOGV
:   AUTORITATS I PERSONAL - OFERTES D'OCUPACIÓ PÚBLICA, OPOSICIONS I CONCURSOS

Número del document
:   1997/944


Data del document
:   12-03-1997

Organisme emissor
:   Ajuntament de la Nucia

Tipus de document
:   Anunci

Descriptors 

:   * Nucia, la
    * administració local
    * policia
    * concurs administratiu

Ajuntament de la Nucia. Bases per a la provisió de dues places de policia local, per oposició lliure.  
Bases que han de regir la convocatòria de les proves selectives per a la provisió en propietat de dues places de policia local, vacants en la plantilla de funcionaris d'aquest ajuntament, oferta mitjançant oposició lliure. [97/L0944]  
Primera. Objecte de la convocatòria  
Aquestes bases tenen com a objectiu establir les normes que han de regir el procés de selecció per a la provisió en propietat de dues places de policia local, escala d'administració especial, subescala de serveis especials, classe policia local i els seus auxiliars, grup D, segons el nivell de titulació de l'article 25 de la Llei 30/1984, de 2 d'agost, la provisió de les quals serà per torn lliure, ofertes pel sistema d'oposició lliure.  
Ambdues places es troben vacants en la plantilla d'aquesta corporació, i ambdues estan incloses en les ofertes públiques d'ocupació d'aquest ajuntament corresponents als exercicis de 1995 i 1996.  
Segona. Requisits dels aspirants  
2.1 Per poder participar en el procés selectiu hauran de complir els requisits següents, referits al dia en què acabe el termini d'admissió de sol·licituds:  
a) Tenir la nacionalitat espanyola.  
b) Estar en possessió del títol de Graduat Escolar, Batxiller Elemental o equivalent, o complir les condicions per obtenir-lo en la data en què acabe el termini de presentació d'instàncies.  
L'equivalència haurà de ser reconeguda com a tal per l'administració corresponent en cada cas concret i degudament acreditat en aquest sentit pels aspirants.  
c) No patir cap malaltia ni defecte físic que li impedisca l'exercici de les funcions pròpies de la seua escala i categoria, i tenir una estatura mínima d'1,65 metres per als homes i 1,60 metres per a les dones.  
d) Haver fet els 18 anys i no excedir-ne els 30. Únicament a efectes d'edat, es compensarà el límit amb els serveis prestats anteriorment a l'administració local, escala d'administració especial, classe policia i els seus auxiliars.  
e) No haver estat suspés en ferm ni inhabilitat per a l'exercici de funcions públiques.  
f) Estar en possessió dels permisos de conducció de vehicles de les classes A-2 i B-2.  
g) No haver estat separat en virtut d'expedient disciplinari del servei de qualsevol de les administracions públiques.  
2.2 Tots els requisits hauran de complir-se en el darrer dia del termini de presentació de sol·licituds i mantenir-se durant tot el procés selectiu. En aquest sentit, es podran efectuar les comprovacions oportunes fins arribar a la presa de possessió.  
Tercera. Sol·licituds  
Qui desitge participar en les proves d'accés haurà de sol·licitar-ho amb els models d'instància que proporcionarà aquest ajuntament, adreçades a l'alcaldia de l'Ajuntament de la Nucia, o en la forma que preveu l'article 38.4 de la Llei 30/1992, de 26 de novembre, de Règim Jurídic de les Administracions Públiques i el Procediment Administratiu Comú, en què haurà de manifestar que compleix totes i cadascuna de les condicions o requisits exigits a la base segona, referit a la data d'expiració del termini assenyalat per a l'admissió d'instàncies, i que es comprometen a jurar o prometre en consciència i pel seu honor a complir fidelment les obligacions del càrrec amb lleialtat al rei, i guardar i fer guardar la Constitució com a norma fonamental de l'Estat.  
Les bases de la convocatòria es publicaran al Diari Oficial de la Generalitat Valenciana.  
El termini de presentació de sol·licituds serà de 20 dies naturals comptadors a partir de l'endemà de la publicació de l'extracte d'aquesta convocatòria en el Butlletí Oficial de l'Estat.  
En aquest extracte s'anunciarà que en el Butlletí Oficial de la Província d'Alacant es publicarà la resolució d'aprovació de la llista d'admesos i exclosos i els anuncis successius que hi haurà.  
Les instàncies es presentaran en hores hàbils, en el Registre General de l'ajuntament o en la forma determinada per la Llei de Procediment Administratiu Comú.  
Quarta. Admissió d'aspirants  
Una vegada acabat el termini de presentació d'instàncies, l'alcaldia-presidència dictarà una resolució, en el termini màxim d'un mes, en què declararà aprovada la llista provisional d'aspirants admesos i exclosos.  
En aquesta resolució, que es publicarà en el tauler d'anuncis, constarà el nom i els cognoms dels aspirants admesos i exclosos i, si és el cas, el motiu de la no admissió. Contra aquesta resolució es podrà presentar reclamació en el termini de quinze dies hàbils. Si es presenten reclamacions seran acceptades o rebutjades en la resolució per la qual s'aprove la llista definitiva, que es publicarà, així mateix, en els llocs indicats per a la llista provisional.  
En el mateix acte administratiu s'indicarà, a més, la composició del tribunal, el lloc, la data i l'hora de constitució d'aquest per a valorar els mèrits. Tot això sense perjudici del que disposa la Llei de Règim Jurídic de les Administracions Públiques i del Procediment Administratiu Comú en el seu article 71, en allò que es refereix a l'esmena i la millora de deficiències.  
Si en qualsevol moment del procés selectiu arribara a coneixement del tribunal que algun dels aspirants no posseeix la totalitat dels requisits exigits en aquestes bases, després de l'audiència a l'interessat se'n proposarà l'exclusió a l'alcalde, amb la indicació de les inexactituds o falsedats formulades per l'aspirant en la sol·licitud d'admissió a la prova respectiva i perquè tinga els efectes adients.  
Cinquena. Tribunal qualificador  
El tribunal qualificador serà designat per resolució de l'alcaldia, en el seu moment, i estarà integrat per:  
President: el de la corporació o regidor que hi delegue.  
Secretari: el secretari de la corporació o funcionari d'aquesta que hi delegue, que actuarà a més com a vocal.  
Vocals:  
- Un representant del professorat oficial designat per l'Institut Valencià de Seguretat Pública.  
- Un representant de l'administració del Consell de la Generalitat Valenciana, designat per la Direcció General d'Administració Local.  
- El cap del cos de la policia local de la corporació i, si hi manca, un funcionari de la corporació de categoria igual o superior designat pels representants dels treballadors.  
- El regidor delegat del servei.  
- Dos representants dels treballadors designats pels delegats de personal de l'ajuntament.  
- Un representant del sindicat UGT.  
- Un representant del sindicat CC.OO.  
La designació dels membres del tribunal inclourà la dels suplents respectius.  
Excepció feta del president, tots els membres del tribunal hauran d'estar en possessió d'una titulació igual o superior a l'exigida en la convocatòria.  
El tribunal podrà disposar la incorporació als seus treballs d'assessors especialistes designats per l'alcaldia, per a la formulació i la qualificació de les proves d'aptitud medicointel·lectual, físiques i de valencià, que col·laborarà amb el tribunal i tindran veu però no vot. El seu nomenament haurà de fer-se públic junt amb el del tribunal.  
Quan concórreguen en els membres del tribunal alguna de les circumstàncies previstes en l'article 28 de la Llei 30/92, de 26 de novembre, de Règim Jurídic de les Administracions Públiques i Procediment Administratiu Comú, aquests s'abstindran d'intervenir i notificaran aquesta circumstància a l'alcaldia-presidència; així mateix, els aspirants podran recusar-los en la forma prevista en l'article 29 de la llei esmentada.  
No podran formar part del tribunal aquells qui en els cinc anys anteriors a la publicació d'aquesta convocatòria hagen realitzat tasques de preparació d'aspirants a proves selectives d'accés a l'administració pública.  
El tribunal no podrà constituir-se ni actuar sense l'assistència, almenys, de més de la meitat dels seus integrants, titulars o suplents, indistintament, tret del president i el secretari, i estarà facultat per a la interpretació adequada de les bases de la convocatòria.  
Les actuacions del tribunal poden ser recorregudes mitjançant la interposició, pels interessats, de recurs ordinari davant l'alcaldia-presidència, en el termini d'un mes comptador des que aquestes es feren públiques, d'acord amb l'article 114 de la Llei 30/1992, de 26 de novembre.  
Els membres del tribunal i també els possibles assessors especialistes, percebran les indemnitzacions que per raons del servei siguen establertes en el Reial Decret 236/1988, de 4 de març, en les quanties previstes per la Resolució d'11 de febrer de 1991, o en la disposició aplicable en el moment de la realització de les proves selectives. A aquests efectes el tribunal tindrà la categoria quarta.  
La data, l'hora i el lloc de constitució del tribunal per a la seua composició, junt amb la llista d'admesos i exclosos, es publicarà en el Butlletí Oficial de la Província després de l'anunci de la convocatòria en el Butlletí Oficial de l'Estat.  
Una vegada iniciades les proves selectives no serà obligatòria la publicació dels anuncis successius de realització de la resta d'exercicis en cap butlletí. Aquests anuncis es publicaran en el local on es realitzen les proves.  
Sisena. Ordre d'intervenció dels aspirants  
Els aspirants seran convocats per a cada exercici en crida única, tret dels casos de força major justificats adientment i estimats pel tribunal amb absoluta llibertat de criteri. La no presentació d'un aspirant a qualsevol dels exercicis obligatoris en el moment de ser cridat determinarà la pèrdua del seu dret a participar en el mateixos exercicis i els successius, per la qual cosa quedarà exclòs del procés selectiu.  
L'ordre d'intervenció dels aspirants en aquells exercicis que no puguen realitzar-se conjuntament serà l'alfabètic, i començarà l'aspirant el primer cognom del qual comence per la lletra insaculada, d'acord amb el resultat del sorteig públic que es realitzarà davant el secretari municipal prèvia publicitat del dia que s'assenyale a l'efecte.  
El tribunal podrà requerir en qualsevol moment als aspirants que acrediten la identitat, per la qual cosa hauran d'anar proveïts amb el Document Nacional d'Identitat.  
Setena. Relació d'aprovats  
Acabades les proves selectives, el tribunal publicarà la proposta d'aspirants que haurà superat tots els exercicis i l'elevarà a l'alcaldia perquè formule el nomenament corresponent; conjuntament amb l'anterior, també li trametrà l'acta de la darrera sessió, sense que puga aprovar ni declarar que han superat aquest procediment selectiu un nombre d'aspirants superior al de places convocades.  
Vuitena. Presentació de documents i curs selectiu  
En el termini de vint dies hàbils comptadors des de l'endemà de la publicació de la llista d'aprovats a què es refereix la base anterior, els aspirants proposats presentaran els documents que acrediten els requisits exigits les bases i que són els següents:  
a) Fotocòpia del Document Nacional d'Identitat junt a l'original per a la compulsa.  
b) Còpia autèntica o fotocòpia, acompanyada de l'original per a la seua compulsa, del títol de Graduat Escolar o equivalent o justificant d'haver abonat les taxes per a l'expedició.  
c) Declaració jurada de no haver estat separat mitjançant expedient disciplinari del servei de qualsevol administració pública, ni trobar-se inhabilitat penalment o administrativament per a l'exercici de funcions públiques.  
d) Certificat mèdic que acredite que no pateix cap malaltia o limitació física o psíquica que impedisca, impossibilite o siga incompatible amb l'exercici de les funcions, expedit per la Conselleria de Sanitat.  
e) Còpia autenticada o fotocòpia acompanyada de l'original per a la seua compulsa dels carnets de conduir de les classes A-2 i B-2.  
f) Declaració de no estar incurs en cap causa d'incapacitat o incompatibilitat per exercir el càrrec.  
Els aspirants proposats que tinguen la condició de funcionaris de carrera seran exempts de justificar documentalment les condicions exigides que hagueren estat provades per obtenir el seu nomenament anterior. En tot cas, hauran de presentar l'original o la fotocòpia compulsada del seu nomenament com a funcionari de carrera.  
La falta de presentació de la documentació dins el termini establert, tret de casos de força major, o quan de la presentació dels documents es desprenga el no compliment dels requisits de la convocatòria o els supòsits de falsedat en la declaració, produirà la invalidació de l'actuació de l'aspirant.. En aquest sentit, comportarà la nul·litat subsegüent dels actes del tribunal respecte de l'aspirant i la impossibilitat d'efectuar-ne el nomenament, sense perjudici d'altres responsabilitats en què hauran pogut incórrer.  
En aquest cas, la proposta es considerarà feta a favor de l'aspirant següent que, ordenat d'acord amb la puntuació obtinguda, hagués superat la totalitat de les proves selectives i tinga cabuda en les places convocades com a conseqüència de l'anul·lació esmentada.  
Una vegada acomplerts els requisits precedents i nomenats els funcionaris en pràctiques, els aspirants proposats s'incorporaran a l'Institut Valencià de Seguretat Pública per a realitzar el curs teoricopràctic que es realitze, integrat per dues fases, una de formació i selecció a l'institut esmentat, amb una durada de quatre mesos, i una altra, una vegada superada l'anterior, de pràctiques en el mateix ajuntament, amb una durada de dos mesos.  
Els aspirants en pràctiques percebran les retribucions previstes pels funcionaris en pràctiques, sense dret a cap indemnització per assistència al curs teòric.  
Als aspirants que resulten nomenats en pràctiques se'ls comunicarà la data en què hauran de presentar-se per a l'inici del curs selectiu de formació, moment en què començaran a percebre la retribució corresponent.  
En el cas de no presentar-se en la data corresponent, es considerarà que hi perden el seu dret.  
Els aspirants que no superen el curs cessaran com a funcionaris en pràctiques; encara que podran incorporar-se a l'immediatament posterior. Si no superen aquest segon curs, perdran definitivament el seu dret de reserva.  
Els aspirants que havent superat les proves no puguen realitzar el curs corresponent, per raons de força major estimades per la presidència de l'institut, realitzaran el curs de la promoció següent.  
Una vegada superat el curs, la presidència de l'Institut Valencià de Seguretat Pública formularà una proposta a l'alcaldia per al nomenament com a guàrdia de la policia local.  
Novena. Nomenament i presa de possessió  
Una vegada acomplerts els requisits precedents i, si és el cas, superat el curs de capacitació corresponent, s'efectuarà el nomenament dels aspirants proposats com a funcionaris de carrera, els quals hauran de prendre possessió en el termini de 30 dies hàbils comptadors des del següent a aquell en què li siga notificat el nomenament.  
Una vegada aprovada la proposta per la Comissió de Govern Municipal, l'opositor nomenat haurà de prendre possessió en el termini de 30 dies hàbils comptadors a partir de l'endemà d'aquell en què siga notificat el nomenament.   
 Si no pren possessió en el termini assenyalat, perdrà tots els drets derivats de la superació de les proves selectives i del nomenament conferit subsegüent.  
A l'acte de presa de possessió el funcionari nomenat haurà de prestar jurament o promesa d'acord amb la fórmula prevista en l'article 31.c del Decret Legislatiu de 24 d'octubre de 1995, del Consell de la Generalitat Valenciana, pel qual s'aprova el text refós de la Llei de la Funció Pública Valenciana, i en el Reial Decret 707/79, de 5 d'abril.  
Deu. Incidències  
El tribunal està facultat per resoldre els dubtes que es presenten i prendre els acords necessaris per al bon ordre del concurs en tot allò no previst en aquestes bases.  
Onze. Impugnació i revocació de la convocatòria  
Contra aquestes bases, que esgoten la via administrativa, es podrà interposar recurs contenciós administratiu, en el termini de dos mesos des de l'endemà de la publicació en el Butlletí Oficial de l'Estat i requerirà la comunicació prèvia a l'òrgan que va dictar l'acte impugnat.  
En qualsevol moment, sempre abans de la presentació de sol·licituds pels aspirants, el ple de l'ajuntament podrà modificar o deixar sense efecte la convocatòria mitjançant l'adopció de l'acord corresponent, que serà publicat en la forma prevista en la base següent.  
 En els supòsits restants, per a l'anul·lació o la revisió d'ofici dels acords d'aprovació de les convocatòries, valdrà el que preveuen els articles 102 a 106 de la Llei 30/92, de 26 de novembre, de Règim Jurídic de les Administracions Públiques i de Procediment Administratiu Comú.  
Dotze. Publicitat de la convocatòria  
D'acord amb l'article 6.2 del Reial Decret 896/1991, de 7 de juny, haurà de publicar-se en el Butlletí Oficial de l'Estat un anunci d'aquestes convocatòries, que contindrà: denominació de l'escala, subescala i classe per a l'ingrés en la qual es convoquen les proves selectives. Corporació que les convoca, classe i nombre de places, amb indicació de les que es reserven, si és el cas, a promoció interna, així com les que es reserven per a persones amb minusvàlues, data i número de butlletí o diari oficial en què s'hagen publicat les bases i la convocatòria.  
Aquestes bases estan a disposició dels interessats a les dependències municipals.  
Tretze. Incompatibilitats i legislació aplicable  
L'aspirant proposat quedarà subjecte al compliment de les prescripcions contingudes en la Llei 53/1984, de 26 de desembre, sobre Incompatibilitats del Personal al Servei de les Administracions Públiques i la resta de la normativa aplicable.  
En tot allò no previst en aquestes bases valdrà el que disposa la Llei 30/1984, de 2 d'agost, de Mesures per a la Reforma de l'Administració Pública; la Llei 7/1985, de 2 d'abril; la Llei 23/1988, de 28 de juliol; la Llei 2/1990, de 4 d'abril, de la Generalitat Valenciana; el Decret 152/1991, de 29 d'agost, de la Generalitat Valenciana, i l'Ordre de 9 de setembre de 1991, per la qual es desplega; l'Ordre de 5 de desembre de 1994, de la Conselleria d'Administració Pública; el Reial Decret 364/1995, de 10 de març, i la resta de disposicions aplicables i concordants.  
Catorze. Proves selectives  
1. Proves prèvies. Abans de l'inici de les proves de coneixement del temari es practicarà un exercici o prova psicotècnica aptitudinal i de personalitat i el reconeixement mèdic preceptiu. Tant l'exercici psicotècnic com el reconeixement mèdic seran eliminatoris, amb la qualificació d'«apte» o «no apte».  
La prova psicotècnica i aptitudinal i el reconeixement mèdic s'efectuaran d'acord amb el que disposa l'Ordre de 5 de desembre de 1994, de la Conselleria d'Administració Pública per la qual s'estableixen els criteris mínims per a la selecció dels policies locals de la Comunitat Valenciana, en les proves físiques, psicotècniques i el reconeixement mèdic (DOGV núm. 2413, de 23 de desembre de 1994).  
2. Primer exercici. De caràcter obligatori. Consistirà a superar les proves d'aptitud física següents, que hauran de fer palesa la capacitat per a l'exercici del lloc de treball, el contingut i les marques mínimes de les quals són les següents:  
- Enfilar-se a una corda amb presa de peus: homes, 4 metres; dones, 3,80 metres.  
- Salt de llargada amb cursa: homes, 4 metres; dones, 3,80 metres.  
- Salt d'alçada: homes, 1,10 metres; dones, 1 metre.  
- Cursa de velocitat en 60 metres: homes, 10 segons; dones, 12 segons.  
- Cursa de resistència en 1.000 metres: homes, 4 minuts; dones, 4 minuts i 10 segons.  
La qualificació d'aquest exercici serà d'«apte» o «no apte», i caldrà superar com a mínim quatre de les proves.  
3. Segon exercici  
De caràcter obligatori. Consistirà a redactar, durant un temps màxim de 2 hores, quatre temes elegits per sorteig, un de cadascun dels grups primera a quart, ambdós inclosos, que componen el temari i que figuren com a annex número II. Aquests temes seran llegits en sessió pública davant el tribunal, que podrà formular les preguntes o aclariments que considere oportunes sobre aquests.  
Es valorarà la claredat d'idees, la facilitat d'expressió verbal i el coneixement sobre els temes exposats.  
4. Tercer exercici. De caràcter obligatori. Consistirà a l'exposició per escrit d'un tema dels que componen el grup cinqué en un temps màxim d'una hora. En aquest es valoraran els coneixements exposats, la claredat d'exposició, la neteja, la redacció i l'ortografia. Aquest exercici podrà substituir-se per un qüestionari de preguntes amb respostes alternatives sobre els temes que componen el programa, amb un mínim de 50 preguntes.  
5. Quart exercici. De caràcter obligatori. Consisteix a traduir del valencià al castellà i viceversa un text proposat pel tribunal en un temps màxim de 30 minuts.  
Aquest exercici es qualificarà de 0 a 2 punts i no serà eliminatori.  
Qualificació dels exercicis  
La prova prèvia es qualificarà com a «apte» o «no apte» després de l'informe del tribunal mèdic i de l'assessor psicològic, i igualment, el primer exercici es qualificarà d'«apte» o «no apte».  
Els exercicis segon i tercer seran eliminatoris i qualificats de 0 a 10 punts.  
Els opositors que no arriben a un mínim de 5 punts en cadascun d'ells seran eliminats.  
El nombre de punts que podran ser atorgats per cada membre del tribunal en els exercicis segon i tercer, serà de 0 a 10 punts.  
Les qualificacions s'adoptaran sumant les puntuacions atorgades pels diversos membres del tribunal dividint el total pel nombre d'existents en aquell; el quocient serà la qualificació definitiva.  
L'ordre de classificació definitiva estarà determinat per la suma de les puntuacions obtingudes en cadascun dels exercicis, és a dir, per la suma de les qualificacions parcials.  
En cas d'empat s'acudirà, per dirimir-lo, a la major puntuació assolida en el primer exercici. Si persisteix aquest, el resoldrà la major puntuació assolida en l'exercici següent. En altre cas, es realitzarà un sorteig a l'efecte dels aspirants afectats.  
La Nucia, 12 de març de 1997.- L'alcalde-president: Jaime Francisco Cano Llorens.  
ANNEX II  
Temari  
Grup primer. Dret polític i administratiu  
Tema 1. Organització política de l'Estat espanyol. Classe i forma d'Estat. Organització territorial de l'Estat. La Corona. El poder legislatiu. El poder executiu. El poder judicial. Relacions entre el Govern i les Corts Generals.   
Tema 2. La Constitució espanyola: el sistema constitucional. La Constitució espanyola de 1978. Principis generals. El Tribunal Constitucional.  
Tema 3. Les Corts Generals: les cambres. La funció legislativa. L'administració de justícia.  
Tema 4. L'organització territorial espanyola: les comunitats autònomes. Els estatuts d'autonomia, òrgans i competències. Les administracions públiques: estatal, autonòmica i local.  
Tema 5. L'Estatut d'Autonomia de la Comunitat Valenciana: la Generalitat Valenciana. Les Corts. El Govern o Consell. Les competències. Administració de justícia. Administració local. Economia i hisenda.  
Tema 6. L'administració local com a instrument de descentralització. L'administració local en la Constitució de 1978. Entitats que comprén l'administració local.  
Tema 7. El dret administratiu: fonts. La llei. Normes parlamentàries equiparades a la llei. El reglament, concepte i classes. El procediment administratiu.  
Grup segon. Règim local i policia  
Tema 8. El municipi, òrgans unipersonals de govern: l'alcalde. Els tinents d'alcalde. Els regidors.  
Tema 9. El municipi. Òrgans col·legiats de govern: el ple de l'ajuntament. La Comissió de Govern. Òrgans consultius i participatius. Les comissions informatives.  
Tema 10. La seguretat ciutadana. Autoritats competents. Funcions de la policia local segons la Llei Orgànica de Forces i Cossos de Seguretat. Actuacions de la policia local en col·laboració amb la resta de forces i cossos. Policia governativa i judicial.  
Tema 11. La policia local, conceptes previs. Missions i objectius. Estructura orgànica i funcional.  
Tema 12. El binomi policia local-ciutadà, conceptes previs. Relació i finalitat. Suports ètics. Normes d'actuació.  
Tema 13. Ordenament legislatiu de la policia local. Llei Orgànica de Forces i Cossos de Seguretat de l'Estat. Principis bàsics d'actuació. Disposicions estatutàries comunes. Règim disciplinari.  
Tema 14. Llei de la Generalitat Valenciana de Coordinació de Policies Locals de la Comunitat: disposicions generals de la coordinació de les policies locals. De l'estructura i l'organització. De la selecció, la promoció i la mobilitat. Dels drets i deures. L'Institut Valencià de Seguretat Pública.  
Grup tercer. Dret penal  
Tema 15. El codi penal: concepte de delicte i falta. Graus d'execució del delicte. Accions i omissions. Dol i culpa. Autors, còmplices i encobridors.  
Tema 16. Classes de faltes: contra els interessos generals de les poblacions, contra les persones i contra la propietat.  
Tema 17. Classes de delictes: contra les persones, contra la llibertat i l'honestedat i contra la propietat.  
Tema 18. Obligacions i competències dels ajuntaments: les ordenances municipals. Els bans de l'alcaldia.  
Tema 19. Ordenances municipals, concepte i classes. Infraccions. Potestat sancionadora. Principals infraccions a bans i a ordenances. Procediment sancionador.  
Grup quart. Trànsit  
Tema 20. Text articulat de la Llei de Bases 18/1989. Tipificació de les principals infraccions. Infraccions de trànsit que constitueixen delicte. Procediment sancionador. Competències municipals.  
Tema 21. Reglaments que puguen sorgir del desplegament de la Llei de Bases sobre Trànsit i Circulació de Vehicles a Motor i Seguretat Viària.  
Tema 22. El trànsit viari: introducció. Vies i vehicles i conductors. Les condicions tècniques del vehicle. Classes de transport.  
Tema 23. El transport. Servei públic de viatgers i servei públic de mercaderies o mixtos. El servei privat, mercaderies perilloses. Condicions tècniques del vehicle de transports i altres requisits principals.  
Tema 24. Els accidents de trànsit: concepte i consideracions prèvies. Les causes, classes i fases.  
Grup cinqué. Temes sobre història local, guia de carrers, terme municipal, cultura local.  
Tema 1. El terme municipal de la Nucia. Partides rurals. Urbanitzacions. Llista de carrers i ubicació de centres d'interés general: centres oficials, comerços, llocs d'oci i esbarjo, d'hostaleria i menjars, etc.  
Tema 2. Història de la Nucia.